Administrativament, Berlín no ye nomás que una ciudat, sino que amás ye uno d'os estatos federatos (länder) alemans, estando asinas una ciudat-estato, mesmo que Hamburgo y Bremen. Sindembargo, istas dos ciudatz ya teneban una tradición de sieglos de semi-independencia mientres o Sacro Imperio Román Chermanico y por contra Berlín plegó a ixe estatus pos as mesmas circunstancias d'o suyo desenvolique urbán mientres o sieglo XX y lo consolidó en zaguerias d'os anyos 1940, en a posguerra, por a situación politica alemana. Por ixo a figura d'o suyo alcalde no se denomina asinas, sino que ye formalment o chefe d'un estato alemán esleito por o Parlamento estatal, ocupando actualment o cargo Klaus Wowereit, d'o  Sozialdemokratische Partei Deutschlands.